bavarian-nlp/barwiki-20250901 huggingface dataset:
Fuaßboi-Eiropamastaschoft 2012

Die Endrundn zua Fuaßboi-Eiropamastaschoft 2012 (offiziöö "UEFA EURO 2012") is a intanazionales Fuaßboitunia des vom 8. Juni bis 1. Juli in Poln und in da Ukraine austrogn wiad. Des is des dritte Moi dass des Tunia in zwaa Lända stottfindt. Bei dera 14. Auflog von da Eiropamastaschoft san zum letztn Moi 16 Mannschaftn dabei. 2016 wean dann 24 Lända qualifiziad sein. Des Finale is in Kiev.
Qualifikazion.
Daduach, dass di Austrogungslända Poln und Ukraine ois Vaonstoita fix qualifiziad woan, hom si di restlichn 51 Vabende von da UEFA ausgspüd wea di restlichn 14 Startplätz kriagt.
Drum hot ma sex Sexagruppm drei Fümfagruppm ausglost, wo jeda gegn jedn gspüd hot. Die easchtn aus jeda Gruppm und da beste Gruppmzweite woan fix dabei, die restlichn ocht Gruppmzweitn hom genganaund a Relegation gspüd. Zum easchtn moi bei ana Qualifikazion dabei woa Montenegro, di haums oba net dapackt. Deitschland woa in ana Gruppm mid da Tiakei, Östareich, Kasaxtan und Asabeidschan. Di Deitschn haum olle Spüle gwunnan, di Östareicha san nua viate woan.
Spüüstättn.
Fia die EURO 2012 san via Stadien in Poin und vire in da Ukraine ausgwöhd woan. Des sans:
Im Netz.
Offizölle Seitn von da UEFA zum Tunia
Mississippi (Bundesstoot)

Mississippi Aussprache ) is a Bundesstoot am Siadn vo de Vaeinigtn Staatn vo Amerika. Mississippi hod a Bevökarung vo um de 2,9 Million und a Fläch vo eba 125.434 km². D Haptstod davo is Jackson.
Mississippi is a indianischs Wort fian Mississippi River und bedeit „groussa Fluss“. Da Spieznam vo Mississippi is „Magnolia State“ - Magnolienstaat.
Eadkunde.
Mississippi ligt am Ostn vom gleichnamign Flusse an dem sein Undalauf. As Gebiet is zum Groußteil flach mi oi niadrige Erhebunga am eissastn Noadostn. Am Siadn hod da Stod a schmoie Kistn zum Goif vo Mexiko. Mississippi grenzt a d US-Bundesstaatn Tennessee am Noadn, Alabama am Ostn, und auf da Westseitn vom Flusse Mississippi lingand Arkansas und Louisiana.
Das Gebiet westle vom Mississippi River is oisa da Wuide Westn bekannt.
Klima.
Mississippi ka da subtropischn Zon zuagoadnet wern, mid am mejdn Winda und am recht an woama Summa. Am Summa is da Niadaschlog gressa ois wia am Winda. Fiaran bleibadn Schnä is am Winda (9 °C bis 18 °C) sauba z woam.
Wyoming

Wyoming (engl. Aussproch ) is mid um de 586.000 Eihwohna (Schatzung vo 2015) da Bundesstoot vo de Vaeinigte Stootn mid de wengstn Eihwohna und noch Alaska, da Bundesstoot mid da zwoatwengstn Bevejkarungsdichtn. Ling duada am Westn vo de Vaeinigte Stootn und steigt vo de Great Plains Ost-Wyomings zu de Rocky Mountains hi a.
Da Nam kimmd aus da Sproch vo de Algonkin-Indiana und bedeit „Grouße Ema“.
D gresste Ortschoft is d Haptstod Cheyenne. Da Spieznam is „Equality State“ nochm Motto vom Staat: „Equal Rights“ (boarisch: gleiche Rechte).
Cheyenne, Wyoming

Cheyenne is d Haptstod vom amerikanischn Bundesstoot Wyoming. Ling duads am Rand vo de Laramie Mountains am Laramie County.
Gschicht.
Cheyenne is am 1. Jenna anno 1867 grind won, wia die Union Pacific Railroad dotn an Bohhof baud hod. Mid da Eisnboh hand a Haufa Siedla kemma und boid hod d Stod eba 60 Bordelle und Saloons ghod. Uma 1875 hod Cheyenne duach d Landwiatschoft an Reichtum sauba zuagnumma, oba da hiade Winda vo 1887 hod de Phasn beendet wia d Stod bliad hod und an Bedeitung hods dann a valon.
Wiatschoft.
Da Staatssektor is da mid Abstand gresste Oabatsgeba vo da Stod, d U.S. Air Force z. B. hod an Haufa Mitoabata auf da Francis E. Warren Air Force Base. A weidana Wiadschaftszweig hand de Eisnbohundanehma Burlington Northern Santa Fe und Union Pacific Railroad. Und dazua hamd de Undanehma Great Lakes Airlines und Taco John's eanan Hauptsiez z Cheyenne.
Z Cheyenne gibts an Wyoming Tribune Eagle ois lokale Zeidung.
Vakeah.
Cheyenne ligt a de Interstate Highways 25, 80 und 180. A da Stod ligt aussadem da Cheyenne Regional Airport.
Religion.
Cheyenne is da Siez vom Bistum Cheyenne.
Sigismund Felix von Ow-Felldorf

Da Sigismund Felix Freiherr von Ow-Felldorf (* 18. Oktoba 1855 in Berchtsgoan; † 11. Mai 1936 in Passau) is von 1906 bis 1936 Bischof von Passau gwen, und damit da Nochfoiga von Anton von Henle und da Vorgänga von Simon Konrad Landersdorfer in diesm Amt.
Sei Bischofsweihe hod er scho 1902 erhoitn und is nachad bis 1906 Weihbischof in Rengschburg gwen. De Weihe is vom Rengschburga Bischof Ignatius von Senestrey gspendt worn.
Kap Breton Insl

De Kap Breton Insl (, , auf Kanadisch-Gälisch: "Eilean Cheap Breatuinn", in da Indianasproch Mi'kmaq: "U'namakika") is a Insl im Atlantik und gheat zua kanadischen Provinz "Nova Scotia". Sie is duach de Stross vo Canso vom neischottländischn Festlond trennt. Duach an Vakeasdamm, dea wo 1955 aufgschitt woan is, gibts etz a Vabindung.
Im 17. Joahundat is de Kap Breton Insl a franzesische Kolonie woan. Im 18. Joahundat hom de Britn de Insl eaobat. Danoch san Britn eingwondat, voa oim 50.000 Hochlondschottn. De schottischn Nochfoan prägn bis heit de Insl.
Zwoa vasteht heit a jeda auf da Insl englisch, owa es gibt aa franzesische und kanadisch-gälische Muadasprochla. Aa de Sproch vo de indianischn Ureinwohna Mi'kmaq wead no gredt.
Auf Kap Breton hod si a oagna Musistil entwicklt, dea wo vo in easchta Linie vo de hochlondschottischn Einwondara prägt is. De wichtigstn Inschtrumente san da Dudlsock und de Fidel (engl. Fiddle). Mit da Fidel is a bsondare Geingspuiweis vo da schottischn Voiksmusi gmoant.
Ostabrod

A Ostabrod oda Osterbrot, aa Ostafleck, is a Brod, wo speziej z Ostan bocha wead.
In vui katholisch pregtn Lendan wor's a traditioneja Brauch, doss z Ostan a Brod sejm bocha und nacha zua Speisnweih in d Mess trong worn is. Dees Brod is nacha zan Fostnbrecha am Ostasunnda gessn worn. Da Brauch wead heit teiweis no imma pflegt.
Ostabrod gibt's in vui Variantn. In Bayern und Estareich vasteht ma drunta heit voa oim a siass Woaznbrod aus Geamdoag, moast mid Ziwebm, in da Form vo am Loab oda Zopf.
Stefan Effenberg

Da Stefan Effenberg (* 2. August 1968 in Hamburg) is a ehmaliga deitscha Fuaßballa. Er hod sei Karriere beim Borussia Mönchengladbach ogfanga und hod dort aa insgsamt de meistn Spiele gmacht. De meistn Titl hod er oba mi'm FC Bayern gwunna, u. a. de Champions League (2001).
Weitare Vereine, bei dene da Effenberg gspuit hod, san AC Florenz ("Italien"), VfL Wolfsburg und Al-Arabi ("Katar").
Außadem hod da Effenberg bis 1998 aa für de deitsche Nationalmannschaft gspuit. Im Jahr 2000 wollt 'n da neie Bundestraina Rudi Völler no amol in de Nationalmannschaft zruckholn, wos da Effenberg oba obglehnt hod.
Don Rosa

Da Keno Don Hugo Rosa (* 29. Juni 1951 in Louisville, Kentucky) is a US-amerikanischa Comictexta und -zeichna, der hauptsächlich für seine Disneycomics bekannt is und zudem de Figurn "Lance Pertwillaby" und "Captain Kentucky" erfundn hod. Sei wichtigstes Disney-Werk is "Onkel Dagobert – Sein Leben, seine Milliarden" "(The Life and Times of $crooge McDuck)", des s Lebm von "Dagobert Duck" zoagt und aus mehrare Oanzlgschichtn besteht.
Da Don Rosa is zwoamoi mi'm Eisner Award auszeichnet und mehrmois fürn Harvey Award nominiat worn. Er is a großa Fan von Carl Barks un hod si desweng stark an dessn Comics orientiat, de eahm in vielalei Hinsicht ois Vorbuid dient ham; manchmoi wird er desweng aa da „neie Carl Barks“ gnannt.
Michael Mittermeier

Da Michael Mittermeier (* 3. Aprui 1966 in Dorfn) is a boarischa Komika, der in seine Programmen aa Elemente vom klassischn Kabarett benutzt. Seit de 1990er Jahrn tritt er in untaschiedlichn Bühnenshows und Fernsehsendungen af, hauptsächlich im Comedy-Bereich.
Wadlbeissa

A Wadlbeissa oda Wadelbeisser (dt. "Wadenbeißer", engl. "ankle biter") is a kloans, bissigs Hundsviech, wo zweng seina vui z kuazn Haxn Wadln ogreift.
Wadlbeissa oda Haxlbeissa nennt ma oba aa a renitents Rindviech mit zwoa Haxn, wo imma wieda stichlt und boshoft is.. Ea beisst si an oana Sach fest, wia a Hundsviech an de Wadln, wei a andasta ned okimmt. Duach sei Vabissnheit hod a damit oba aa manchmoi Eafoig.
Bsundas in da Politik gibts an Haffa Wadlbeissa. Im Franz Josef Strauss sogt ma noch, dass a a rechta Wadlbeissa gwen warad.
Damit a Wadlbeissa wieda a Rua gibt, sogt ma in Bayern oft: "Gebts im Wadlbeissa do a Hafal Wossa!"
Rohrbach

Roiwa oda Rohrbo, amtlich: Rohrbach, is a ehemolige Stodgmoa im Oban Mühviatl in Owaöstareich. Heit is s mid Beag zammglegt und hoaßt Roiwa-Beag (Rohrbach-Berg). Es is aa da Vawoitungssitz vom Beziak Roiwa. Mit ana Fläch vo 6,42 Quadratkilometa woa Roiwa de kloanste Gmoa vom Beziak, is dua de Zammlegung owa af 37,9 Quadratkilometa gwoxn. In Bezug auf de Einwohnazoi is mit 5.219 Einwohnan (2020) de gresste vom Beziak Roiwa.
Roiwa is umara 1200 n. Kr. an da Kreizung vu zwoa oidn Haundlswegn gründt woan.
Ulrichsberg ist de gresste Gmoa vom Beziark
Tschamsdara

A Tschamsdara (Oidbayern) oda Gschamsdara (Östareich) is a ned ganz eanst gnummana Liabhoba.. Im Untaschied dazua is a Gspusi wos Eanstas. Dazua kimmt ban Tschamsdara no a negative Bedeitung ois Speichelecka.
Heakumft.
Es gibt zwoa Vamuatunga wia dea Begriff entstandn sei kannt.
Easchtns aus da Rednsoart „Eana gehorsamsta Diena“. Des wor z Wean da Vorlaifa vom heitign "Hochachtungsvoi" ois Briafuntaschrift und Heflichkeitsfloskl vo untaprivilegiatn Schichtn. Aus "gehorsamster Diener" is "ghorsamsta Diener" worn, nacha duach an Sandhi-Effekt "gschamsta Diener" und irgendwann is da "Deana" wegglossa worn. Duach de Endung -ra is dees Wort "gschamsta" nacha substantiviat worn.
Zwoatns ausm jiddischn "Schammes (šam(m)es)", wos sovui wia „Synagogendeana, deanstbeflissena Mensch“, oba aa „Liabhoba“ hoasst.
Georg Sterzinsky

Da Georg Maximilian Kardinal Sterzinsky (* 9. Feba 1936 in Warlack, Ostpreißn ("heit Worławki in Poln"); † 30. Juni 2011 in Berlin) is Erzbischof vo Berlin gwen. Er is 1989 Bischof vo Berlin worn und is damit da Nochfoiga vo Joachim Meisner gwen. 'S Berlina Bischofsamt is frei gwen, weil da Meisner grod zum neien Erzbischof vo Köln ernannt worn is.
Im Jahr 1994 is s Bistum Berlin zum Erzbistum erhobm worn, womit da Sterzinsky foiglich easchta Erzbischof vo Berlin worn is, und zugleich Metropolit vo da Kirchnprovinz Berlin.
Im Feba 2011 is da Sterzinsky oitabedingt zrucktretn, und am 30. Juni im söibm Jahr is er aa scho gstorbm. Sei Nochfoiga is da Rainer Maria Woelki.
Josef Andreas Jungmann

Da Josef Andreas Jungmann (* 16. Novemba 1889 in Sand in Taufers, Südtirol; † 26. Jenna 1975 in Innschbruck) is a estareichischa Jesuit, Liturgika und Konzuisberata gwen. Er guit ois Vertreta von eina kerygmatischn Theologie.
Ab 1960 is er Mitglied von da vorbereitendn Kommission, ab 1962 Mitglied von da Kommission für de Liturgiereform vom Zwoatn Vatikanischn Konzui gwen.
Jesuitn

Da Jesuitnordn oda Gsöischaft Jesu ("Societas Jesu", Ordnskürzl: SJ) is a katholische Ordnsgemeinschaft, de am 15. August 1534 von da Gruppm um Ignatius von Loyola gründt worn is. 1540 hod da Papst Paul III. den Ordn bstätigt. Nebm de üblichn drei Ordnsgelübdn – Armut, Ehelosigkeit und Gehorsam – verpflichtn si de Jesuitn durch a vierts Gelübde zu bsondam Gehorsam 'm Papst gengüba. Da Ordn is 1773 af Druck von de absolutistischn Kenige von Papst Clemens XIV. afghobm worn, 1814 oba wieda zuaglassn. De Bezeichnung "Jesuitn" is zeascht ois Spottnama benutzt worn, späta oba aa vom Ordn söibst übanumma.
Heid oarwan de Jesuitn vor oim in da Seelsorg und in da Buidung, oiso in Schuin und Unis. Wichtig san de Exerzitien, die vo Ignatius selbst herkomma. Des san Übungen, bei dene ma 's Beten und guad über sei Lebn entscheidn learna ko. Alle Jesuitn machn de Exerzitien oft in eanam Lebn, und wer wui, ko soiche Übungen bei de Jesuitn machn.
Ohabiga

A Ohabiga oda Ohabiger is a Buasch oda Mo, wo za de Weibaleit bsundas zuadringle is.
Moast is s a Oaschichtiga, d. h. a Single, wo seine Bratzn ned vo seina Obetadn lossa ko, obwoi de gor nix vo eam wissn wui. Dauand wui a si an se oloana und oglanga.
Dees Wort kimmt vo "ohabisch" ('anhabig'), aa "ohabarisch", wo nochm Zehetner afdringle moant bzw. "ohabi" ('anhabig'), wo nochm Schmeller aa si gean ohenga und ned wieda ozbringa hoasst.
Joseph Höffner

Da Joseph Kardinal Höffner (* 24. Dezemba 1906 in Horhausn im Westawoid; † 16. Oktoba 1987 in Köln) is von 1962 bis 1969 da Bischof von Münsta und von 1969 bis 1987 da Erzbischof von Köln gwen. Außadem is er von 1976 bis 1987 aa da Vorsitznde von da Deitschn Bischofskonferenz gwen.
Hofmark

Hofmark is a Begriff ausm mittloitalichn Recht im Herzogtum Bayern und im ogrenzendn Gebiet.
Da Hofmark losst si bis in de Mitt vom 12. Joahundat zruckvafoign. Er moant an obgrenztn Bezirk vo oana Grundherrschoft, wo s Recht auf a niadare Grichtsborkeit, untahoib vo Kapitalvabrecha (Malefizhändl), ghobt hod. Dazua hod da Grundherr aa no Fronorbatn einfordan kena.
De letztn Sondarechte vo de Hofmarkbesitza san in Bayern mit da Revolution vo 1848 obgschofft worn.
Josef Frings

Da Josef Kardinal Frings (* 6. Feba 1887 in Neuss; † 17. Dezemba 1978 in Köln) is von 1942 bis 1969 Erzbischof von Köln gwen, und ab 1946 aa Kardinal. Sei Vorgänga im Kölna Bischofsamt is da Erzbischof Karl Joseph Schulte gwen, und sei Nochfoiga da Joseph Höffner.
Karl Braun

Da Karl Heinrich Braun (* 13. Dezemba 1930 in Kempten) is Bischof von Eichstätt (1984–1995) und danoch Erzbischof von Bamberg (1995–2001) gwen. Damit is er ois Bamberga Erzbischof da Nochfoiga von Elmar Maria Kredel gwen.
Im Jahr 2001 is er aus gsundheitlichn Grindn zrucktretn, und da Ludwig Schick hod von eahm s Bamberga Erzbischofsamt übanumma.
"Als Bischof von Eichstätt in den Jahren von 1984 bis 1995 und als Erzbischof von Bamberg von 1995 bis 2001 war er den Gläubigen ein treuer Hirte und Bruder, ein Vorbild an Glaubensstärke und ein Bote der katholischen Lehre. Er verbindet eine unbeirrbare Grundsatzfestigkeit mit aufrichtiger Gesprächsbereitschaft im ökumenischen Dialog und im Kontakt mit der Gemeinde. Seit jeher geht es ihm um die Gemeinsamkeit in der Kirche und die Überwindung von Trennung – auch im Blick auf die mitunter postulierte "Kirche von unten" in irrtümlichem Gegensatz zur "Amtskirche". Er lehrt die Einheit der katholischen Kirche und Vertrauen auf das Zusammenwirken aller Gläubigen im Gebet." (Dez. 2010)
"Mehr als 17 Jahre seines Lebens sind von bischöflichem Wirken bestimmt gewesen ... die Förderung der Wissenschaften war ihm dabei stets ein besonderes Anliegen. So sind etwa Geist und Programm der Katholischen Universität Eichstätt wesentlich durch ihn geprägt worden. Wenn ich an seine Zeit als Erzbischof von Bamberg denke, bin ich vor allem an das Bamberger Pastoralgespräch erinnert, dass er in beeindruckender Weise geführt und vorangetrieben hat". (Dez. 2010)
Arkansas

Arkansas is oana vo de Sidstootn vo da USA. De Hauptstod is Little Rock.
Da Nom "Arkansas" kimmt vo da franzesischn Aussproch vo am Indiana-Woat in da Quapaw-Sproch, des wo "Land vo de Menschn, de wo flussobweats lem" moant. Dass ma Arkansas wia englisch "are-can-saw" ausspricht is 1881 duach an Bschluss vom Bundesstoot festglegt woan.
Arkansas is a Bundesstoot, dea wo vo Bergn, dichtn Wäjdan, fruchtboan Ebenen und vom Mississipi prägt wead. Zu de Natuascheenheitn ghean da "Hot-Springs-Nationalpark" und de Blanchard Springs Caverns, a Tropfstoahäjn.
Rainhard Fendrich

Da Rainhard Fendrich (* 27. Feba 1955 in Wean) is a österreichischa Liadamocha, Moderator und Schauspüla. Ea gheat zu de efoigreichstn Kinstla vom Austropop und hod des gaunze Genre mitprägt. A grossa Teu vo seine Liada san auf Weanarisch gschriem.
Mitn Ambros und n Danzer is a bzw. woa a guad befreindet (da Danza is 2007 an Lungenkrebs gschduam). Im Zaumanhaung mit an eafoigreichn Benefizkonzeat 1997 haum de drei de Gruppm Austria 3 (A3) (gnennd noch ana legendean, stoakn, owa büllign und fütalosn Zigarettnmarkn vau da domolign Tabakregie) büdt. Bis 2006 sans oft zauman auftredn. Dabei san gemeinsame Liveoibn und Compilations entstaundn.
Füme.
Da Fendrich hod in de foigendn Füme mitgschpüd:
Colorado

Colorado is a Bundesstoot im westlichn Zentrum vo de USA. Mit ana mittlan Häh vo 2.073 Metan is a da hechstglegane Bundesstoot und wead zu de Gebiagsstootn zejd. Des zweng sein Otei an de Rocky Mountains. De Haptstod is Denver. In da Metropolregion vo Denver lem mea wia de Häjftn vo de 5 Millionen Einwohna vo Colorado. Weidane Städt san "Colorado Springs" und "Fort Collins".
In Nom hod Colorado vom "Colorado River". De frian spanischn Endecka hom eam "Río Colorado" gnennt, weng im roud gfeabtn Schlomm, wo da Fluss vo de Beag mitbringt.
Goethepreis

Da Goethepreis vo da Stod Frankfurt am Main, is anno 1927 gstift worn. Ea is friaa Joar fia Joar valiehn worn, seit 1952 oba nua no oi drei Joar zua Feia vom Gebuatsdog vom Johann Wolfgang von Goethe, am 28. August.
Da Preis is mit 50.000 Euro dotiat. De kinstlarisch gstoitade Uakund bsteht aus Pergament. De Preisvaleihung findd in da Regl in da Frankfurta Paulskirch stodd. In da Ehrnoadnung vo da Stod Frankfurt hoassts: "„Der Goethepreis kann einer Persönlichkeit verliehen werden, die durch ihr Schaffen bereits zur Geltung gelangt und deren schöpferisches Wirken einer dem Andenken Goethes gewidmeten Ehrung wiadig ist.”"
Karl Lehmann

Da Karl Kardinal Lehmann (* 16. Mai 1936 in Sigmaringen; † 11. März 2018 in Mainz) woa vo 1983 bis 2016 da Bischof vo Mainz, und damit da Nochfoiga vom Bischof Hermann Volk. Vo 1987 bis 2008 woara außadem da Vorsitznde von da Deitschn Bischofskonferenz. Im Joahr 2001 is er von Papst Johannes Paul II. zum Kardinal ernannt worn.
Wia da Lehmann 2008 s Amt ois Vorsitznda von da Deitschn Bischofskonferenz niedaglegt hod, hod da Erzbischof Robert Zollitsch de Position übanumma.
Kazimierz Nycz

Da Kazimierz Kardinal Nycz (* 1. Feba 1950 in Stara Wieś, Poln) is seit 2007 da Erzbischof von Warschau. Davor is er scho Bischof von Koszalin-Kołobrzeg gwen. Seit 2010 is er außadem Kardinal.
Sei Woihspruch aaf sei Wappm is "Ex Hominibus pro Hominibus" („von de Menschn für de Menschn“, Heb 5,1).
Max Planck

Max Planck (* 23. Aprü 1858 z Kiel; † 4. Oktoba 1947 z Göttingen) wor a wichtiga deitscha Physika im Bereich vo da Theoretischen Physik. Ea is da Begrinda vo da Quantnphysik. Fia de Entdeckung vom planckschn Wiakungsquantum hod a anno 1919 in Nobelpreis fia Physik fias Joar 1918 dahoidn.
Da Planck hod z Minga und Berlin studiat. Anno 1900 hod a z Berlin de "Plancksche Strohlungsforme" vaeffentlicht, wo de Strohlung vo de "Schwoazn Keapa" exakt beschriebm hod. Damit hod a in Grundstoa fia de modeane Quantnphysik glegt.
Freisinga Dom

Da Freisinga Dom, offiziell da Dom St. Maria und St. Korbinian – oft verkürzt oafach "Mariendom" gnannt – is Kathedralkirch und Bischofssitz vom frühern Bistum Freising gwen, bevor s Bistum 1821 ois Erzbistum Minga und Freising von Freising nach Minga verlegt und de Fraunkirch zur Kathedraln erhobm worn is. Aaf Betreibm vom frühern Erzbischof von Minga und Freising Joseph Kardinal Ratzinger, 'm ehemolign Papst, hot da Freisinga Dom no 'n Rang von eina Konkathedrale.
Im Freisinga Dom findn de Priestaweihn vom heitign Erzbistum statt. Da zwoate Patron von da Kira, da Heilige Korbinian, is aa gleichzeitig da Schutzpatron von da Stod Freising und vom Erzbistum Minga und Freising.
André-Joseph Léonard

Da André-Joseph Léonard, früha "André-Mutien" (* 6. Mai 1940 in Jambes, Bejgien) woar vo 2010 bis 2015 da Erzbischof von Mecheln-Brüssl. Außadem woar er aa Vorsitznda von da Bejgischn Bischofskonferenz und Militärordinarius für Bejgien.
Austria 3

Austria 3 woa a österreichische Pop-Rock-Band und Supergroup, zaumangsetzt aus drei eafoigreichn weanarischen Liadamochan: Wolfgang Ambros, Georg Danzer und Rainhard Fendrich.
Da Naumen is a Auschpülung auf ane vo de easchtn, schteakstn, bülligstn und fütalosn Zigarettnsuatn, de wos vau da Tabakregie (heit Austria Tabakwerke) bis um etwoa 1960 produziat wuan san, de "Austria 3" (Weanarisch "„de Dreia“").
Da Georg Danzer is aum 21. Juni 2007 an Lungenkrebs gschduam.
Maria Hellwig

De Maria Hellwig (geb. "Neumaier", * 22. Feba 1920 in Reit im Winkl; † 26. Novemba 2010 in Ruhpolding) is a boarische Sängerin von voikstümlicha Musik gwen, de aa ois Moderatorin und Untahoitungskünstlerin gwirkt hod. Sie und ihre Tochta Margot san mitnand ois Duo "Maria und Margot Hellwig" aaftretn.
Ares

Ares () is in da griachischn Mythologie da God vom Kriag. Ea representiat in rein negativn Aspekt vom Kriag, wia rohe Gwoit, Massaka und Gemetzl. Im Untaschied dazua steht de Geddin Athene fia Kriagslist und fias Hejdndum. Da Ares is oana vo de zwejf olympischn Gedda. Ba de Rema hod a "Mars" ghoassn und hod ba dena a gressas Osegn ghobt.
Mythos.
Da Ares is da Bua vom Zeus und vo da Hera. Damit hod a za de Haptgedda gheat. Ea wor oba ba de andan Gedda und ba de Griachn ned sea beliabt, wei a z aggressiv, grausam und bluadrinsti woa. Oba aa wen a vaochtet worn is, wor a fia de Griachn a Symboi vo Monakroft und Monascheenheit. Deswegn is koa Zuafoi, dass a a Gspusi mit da Geddin vo da Liab Aphrodite ghobt hod, de wo mitn Hephaistos vaheirat gwen is. Dea hod de zwoa in flagranti mit an Netz gfanga und dena olympischn Gedda vorgfiat. De hom si oba ned afgregt, sundan in Hephaistos ohne End ausglocht (sog. olympisches, unstuibors Locha).
Im Trojanischn Kriag hod a af da Seitn vo de Trojana kempft, is oba vawundet worn und hod si zruckziagn miassn. Dena Amazonen is nochgsogt worn, dass a eana Stammvoda gwen warad.
Angers

Angers is a Groaßstod im Westn vo Frankreich. Sie is de Haptstod im Département Maine-et-Loire in da Region Pays de la Loire. Es woa de oide Haptstod vo Anjou.
Eadkunde.
De Stod liegt am Fluss Maine, ned weit vom Zaumenfluss mit da Loire.
Städtpartnaschaftn.
Städtpartnaschoftn gibts mit
Georg Häfner

Da Joseph Georg Simon Häfner (* 19. Oktoba 1900 in Würzburg; † 20. August 1942 im KZ Dachau) is a fränkischa Pfarra aus'm Bistum Würzburg und Märtyra gwen.
Da Häfner hod si scho friah bei da nationalsozialistischn Regierung unbeliebt gmacht, u. a. weil er si gweigat hod, 'n Hitlergruaß auszführn. Noch weitern Konfliktn is er 1941 nachad verhaft und no im söibm Jahr in 'n Pfarrablock vom KZ Dachau bracht worn, wo er im August 1942 gstorbm is.
Am 15. Mai 2011 is da Häfner im Würzburga Dom seliggsprocha worn.
Connecticut

Connecticut is a Bundesstoot in da USA. De Haptstod is Hartford und de gresste Stod Bridgeport. Es is da drittkloanste Bundesstoot und liegt in Neienglond, im Noadostn vo da USA, om Atlantik.
Connecticut woa oane vo de dreizehn Kolonien, de wo im Unobhängigkeitskriag geng Grossbritannien kämpft hom.
Da Nom kimmt aus da indianischn Mohegan-Sproch vom Woat "quinnehtukqut" (="Longa Fluss (vo de Gezeitn)"), 
In Connecticut, sogt ma, waradn de Urtypm vo de Yankees (typische Amis) dahoam.
Kolumbien

Kolumbien (amtli: República de Colombia) is a Republik im neadlichn Teu vo Siidamerika. Da Name kummt logischaweis vom Christoph Kolumbus, obwoi eas söba ned enteckd hod.
Geografie.
Des Land grenzd an Panama, Venesuela, Brasülien, Peru und Ekuadoa. Außadem is do aa da Pazifik und di Karibik. In da westlichn Höftn san di Andn, im Ostn des Amazonasgebiet. Di greeßtn Städt san Bogotá (ziaka 7,8 Millionan Eihwohna), Medellín und Cali (beide ziaka zwa Millionan). Wos di Oatnvüüfoit betriffd is Kolumbien wödweid auf Plotz zwa.
Bevejkarung.
Noch Brasülien hod Kolumbien di zweitmeistn Eihwohna vo Siidamerika. Di Kolumbiana setzn si aus drei Ethnien zsamm: di indigene, di eiropäische (schbanische Kolonistn) und di afrikanische, weus Sklavn impoatiad ham. Natialich gibts jetz vüle Kolumbiana di a Mischung aus mearare san. Di greeßte Bevejkarungsgruppm san mid 48 % di Mestizn, oiso Nochfoan vo Eiropäan und Indigenan. Vüle Kolumbiana ziagts imma mea in di Städt, da Anteu von da Landbevejkarung nimmt ob. Di Wödbank hod 2006 angebm, dass 49 % vo di Kolumbiana in Oamut lebm. Davon san 7 % absolut oam, des haaßt, si hom weniga ois an US-Dolla Einkomman am Dog.
Wiatschoft.
Kolumbien is wödweid da drittgreeßte Banananheastölla und da viatgreeßte Kafääproduzent.
Sunstigs.
Bekaunnte Berihmte Leit aus Kolumbien san di Sengarin Shakira und da Foaml-1-Foara Juan Pablo Montoya.
Da Nang

Da Nang is a Stod in da Mitt vo Vietnam, am Fluss "Han" gleng, 16 m ü. NN. Sie is 750 km vo Hanoi entfernt und 110 km vo Huế durch und am Siidnchinameer vabundn. Im Stodzentrum lem 803.988 Eihwohna (2009). Flughofm Da Nang is 2 km vo Zentrum Da Nang.